Tuiono TeanauTEANAU TUIONO (Green): Tēnā koe e te Māngai. Ngāti Rangitihi tēnei te mihi atu ki a koutou. Kei te tihi o ngā whakaaro koutou i tēnei wā nō reira e mihi ana ki runga i te tika me te pono i runga i te manawanui te manawaroa o ō tūpuna kia tae ki tēnei pānuitanga tuatoru o tō koutou nei pire o tō koutou nei ture. Nō reira koutou anō i tae pōhiri mai ki tēnei Whare Pāremata i tēnei ata tēnei te mihi atu. Tēnei te mihi atu ki a koutou otirā ki a koutou ngā whānau noho ki raro o te whakaruruhau o te Zui. Mā tērā hangarau matihiko e whakahaere ana tō tātou nei ao i tēnei wā tēnei mātou ngā Kākāriki e mihi ana ki a koutou mō tēnei rā whakahirahira mō koutou.Ngāti Rangitihi ahakoa e kore rawa e tētahi tahua pūtea e tētahi pire pēnei te āhua te whakatika hapa i te mate me te mamae i pā ki a koutou ka whakatakato te whakataunga i tētahi tūāpapa e pakari ai te anamata o tou hoko ahurea hoki o tō koutou nei iwi. I a au e whakarongo ana ki ngā kōrero o tō tātou nei tiamana i te mea ko au anō tētahi o ngā mema o te Komiti Whiriwhiri Take Māori i tae mai te kōrero a tō mātou nei tiamana a Tāmati—ōna hononga mai i Tūhourangi ōna piringa ki a Arawa waka me te kōrero o te oranga o te pai o tērā whenua o koutou. I rongo au i te ingoa o te awa Te-Awa-o-Te-Atua. I rongo au i tae a Mātaatua i tae hoki a Te Arawa. He wāhi anō i tae anō ngā atua me taku nei whakaaro i taku nei pīnati ka whakaaro ake au e hia kē nei ngā atua i tae atu ki tō koutou nei rohe. E hia kē nei ngā tipua i tae atu ki tō koutou nei takiwā ki te aro ki ōna oranga ki te aro ki ōna hītori kia aro ki ōna kōrero o nehe. Nō reira ā ngā tīpuna i whakatakoto kē i ēnei o ngā kaupapa koutou ki a koutou. Heoi anō te manako nei kei te whai ō koutou nei uri whakatipu ki roto i te ngākau i riro iho mai i ō koutou kōrero tuku iho.Ki tō mātou nei whakaaro ko tēnei mea Te Tiriti o Waitangi ehara i te mea he kirimana noa haere ki te hokomaha ki te hokohoko rare rānei. Kāo. Ko tēnei mea Te Tiriti o Waitangi he mea pūmau he mea oranga. Mai i te wā i hainatia i tāmokohia e ō tātou nei mātua tīpuna ki Waitangi i te tau 1840 tae noa ki tēnei wā tae noa i a tātou i matapakihia ngā kōrero ngā kaupapa kōrero. He pono he pūtake tōna mai i taua wā tae noa ki tēnei wā hei oranga hei arahi i ō tātou nei Pāremata i ō tātou nei iwi katoa e noho ana kei raro o te maru o Aotearoa. Me pēhea te kōkiri whakamua o tō tātou nei oranga mō te katoa? Nō reira me mihi atu au ki Te Tiriti o Waitangi. Tē taea te whakatau ko Te Tiriti o Waitangi.Me mihi atu ki ngā hapū ki ngā pūkōrero koutou anō i takahia ki runga i te haerenga kia tae ki tēnei o ngā wāhi me te whakaaro anō ko tētahi oranga i rongo au i ēnei momo pire i whai wāhi ngā kaumātua ngā kuia ngā koroua ngā pakeke ki te kohikohi i ngā whakaaro ki te kohikohi i ngā pūrākau ā ka toha atu ki ō koutou nei rangatahi ki te toha atu ki ō koutou nei tamariki. Hei aha? Hei oranga kia hoatu i ērā mōhiohio o ērā kōrero i roto i tētahi pātaka kōrero. Hei oranga hei oranga mō ā koutou nei tamariki mokopuna nō reira i tautoko katoa au i te kōrero o te Minita Kiritapu Allan nāna noa i kōrerotia rā ōna whakaaro. Me pērā hoki tērā kokonga o te Whare hoki.Hei oranga anō tērā ko te piringa o te tangata ki te whenua. Ehara i te mea he māmā tēnei mea te hīkoi ki roto i ēnei ture heoi ko te manako anō kia tiro tātou whānui o tō tātou nei hapori ka whai ngā hapori whānui i ēnei kōrero anō hoki i te mea me haere tahi anō tātou i runga i te tika me te pono kia kaua ētahi o tātou nei whanaunga Pākehā e noho kūare ki waho i ō tātou nei takiwā Māori nei. Nō reira kei te mihi atu au ki tēnā o ngā āhuatanga. Ko te āhuatanga o te pire e pā ana ki a Ngāti Rangitihi ko tōna piringa ki Te Arawa e tau ana ki ōna whenua ki tōna whenua i Rotorua i Kaingaroa i Matatā anō hoki i rongo au i te pai me te pai o ō koutou nei whenua heoi nā te āhuatanga o te mate urutā tē taea e mātou o te Komiti Whiriwhiri Take Māori te tae atu ki tō koutou nei marae te tiro te tūhura te whenua i pupu ake ēnei o ngā whakaaro nā koutou.Ko ētahi o ngā nawe hītori o Ngāti Rangitihi ki te Karauna ko te korenga ōna e kawe i ana mahi i runga i te pono nōna i rīhi nōna i hoko atu tētahi poraka whenua o Ngāti Rangitihi. Ko te tangohanga o ngā whenua nui rawa atu i te ariki mai i Te Mahinga Tūmatanui. Mōhio kē tātou ngā iwi Māori ki tērā ki tērā o ngā ture Te Public Works Act me ōna kia huna anō tērā taniwha ki te haere mai ki te whanoke ki te tāhae i ō tātou nei whenua nō reira Ngāti Rangitihi me mihi atu au ki a koutou i te mea kua pāngia tērā āhuatanga ki a koutou. I rongo au i ngā kōrero i te wā i rū te whenua i hū te maunga puia a Tarawera me te tauira anō i te wā i rū te whenua i puia te maunga i noho marara koutou nā te raru i tētahi o ngā takiwā. I a au e whakaaro ake mō te taha o te Karauna mō kei hea te Karauna i taua wā. Kei hea rawa te Karauna i taua wā. I rongo i noho mokemoke koutou. Kei whea te ringa āwhina nā te Kāwanatanga? Kei whea te ringa tautoko nō te Kāwanatanga? Nō reira ko tēnei pire ka whai wāhi anō ki te whakatakoto i tērā hītori kia mōhio mai tātou katoa pēra ana te āhua pērā ana ngā hapa ngā hara i tau anō i a koutou i te mea ko te nuinga o ngā tāngata i parekurahia i mate i tērā o ngā rautau nā koutou nā koutou tērā nā koutou.Heoi rā e te iwi i rongo katoa au kei te whai ara anō koutou. Kei te noho koutou me Te Kaunihera ā-Rohe ki te whai i tētahi ara koiora tētahi ara whakarauora i ō koutou nei wai māori ki runga i te tika me te pono nō reira i tautoko ana au i ngā kōrero ki tō mātou nei Minita o mua Eugenie Sage nā te mea i kaha ngākaunui ana ki ngā āhuatanga o te taiao. Heoi i a au e whakaaro ana ki Te Tiriti o Waitangi ko te horopaki e noho ana nei tātou i tēnei wā ko te mōrearea o te huringa o te āhuarangi te matemate haere o ngā kararehe ngā moroiti ki roto i ō tātou nei awa. Heoi ko tēnei ara i kitea nei koutou i whakatau koutou ki roto i tō koutou nei pire he ara anō kia ora tēra mauri anō ki roto i te awa kia ora tēra mauri anō ki roto i ngā whenua kei te hoki mai anō ki a koutou.E mihi ana hoki ki ngā āhuatanga o ngā whenua kei te hoki anō ki ō koutou nei ringa ki roto i ngā āhuatanga. Me whakarite anō tātou te Pāremata i tērā o ngā āhuatanga. Hoki anō taku maumahara ki tērā anō o ngā whakataukī Mēnā ka riro whenua atu me hoki whenua mai." Nō reira Ngāti Rangitihi anei anō mātou ngā Kākāriki e tautoko ana i tēnei o ngā pire. Nō reira tēnā koutou tēnā koutou tērā kōrero o ngā mātua tīpuna tēnā tātou katoa. [Greetings Madam Speaker. Ngāti Rangitihi greetings to you all. You are at the forefront of our minds at this time therefore I greet you in justice and truth acknowledging the patience and forbearance of your ancestors as I welcome you to the third reading of this bill of your law. Therefore to you who have made it to the pōwhiri in the Houses of Parliament welcome. Greetings to you all including those by way of the safety of Zoom. This digital technology helps us manage our lives at this time and we of the Greens acknowledge you all on this very special day of yours.Ngāti Rangitihi although financial redress via a bill of this sort can never correct the mistakes or the calamities nor relieve the pain that has impacted you the settlement lays down a foundation to strengthen the future cultural wealth of your tribe. While I was listening to what our chairperson said as I myself am a member of the Māori Affairs Committee the story of our chairperson of Tāmati came up—his connections to Tūhourangi his relationship to the Te Arawa peoples and about the health and the quality of your land. I heard the name of the lagoon Matatā Lagoon. I heard about the arrival of Mātaatua and Te Arawa. In every place another god seemed to arrive and the thought arose in my mind goodness knows how many gods arrived in your area. Goodness knows how many ancestors arrived in your region to take heed of its health its history and its ancient stories. Therefore to the ancestors who have already set in place this issue may you rest in peace. However the desire is that the descendants growing up will follow on with the heart inherited from your oral traditions.To our way of thinking the Treaty of Waitangi is not just a contract to simply head off to the supermarket to buy lollies. No. The Treaty of Waitangi is a permanent living document. Since its signing by our ancestors at Waitangi in the year 1840 right up until today it is still the subject of debate. It has been a valid foundation since that time that provides benefit in guiding our Parliament and all the peoples residing in Aotearoa New Zealand. How should we move forward in a way beneficial to all? Therefore I have to acknowledge the Treaty of Waitangi. The Treaty of Waitangi can't be settled.I acknowledge the sub-tribes and the orators you who have travelled this path to arrive at this point. I thought that one of the benefits of this type of bill is that the elders both female and male and other adults have the opportunity to gather the thoughts ideas and traditional stories and to share these with the young people and children. What for? So that the benefits of the knowledge in those stories can be saved as a benefit for your children and grandchildren. So I fully support the thoughts of Minister Kiritapu Allan when she spoke. And it should be the same on that side of the House.Another benefit is the connection of people to the land. It is not as if it is an easy thing to navigate these laws but the desire is that everyone in our communities can follow these processes because we must work together in justice and truth so that our Pākehā relatives are not left in ignorance outside of our Māori settings. Therefore I applaud this function. Regarding the aspect of the bill relating to the relationship between Ngāti Rangitihi and Te Arawa concerning its lands in Rotorua Kaingaroa and Matatā I heard about the quality and advantages of your land however due to the effects of the pandemic we of the Māori Affairs Committee were unable to visit your marae to see and explore your land from where your thoughts and ideas have stemmed.One of the historical grievances of Ngāti Rangitihi against the Crown was the absence of fairness when it leased out or sold off blocks of land belonging to Ngāti Rangitihi. The taking of vast tracts of land was done under the auspices of public works. Māoridom already knew of that law the Public Works Act which allowed the stealing of land by stealth so I lament for you Ngāti Rangitihi that these abuses happened to you.I heard the stories of the time of the earthquake and the eruption of Mount Tarawera and the example that at the time of the earthquake and the eruption you were living away from the area due to the problems in that region. As I was thinking about the Crown's part about where the Crown was at that time—where the hell was the Crown at that time? I heard you were left isolated at that time. Where was the helping hand of the Crown? Where was the supporting hand of the Crown? Therefore this bill is an opportunity to lay out the history so that we can all know that this was how it was these were the mistakes the transgressions that affected to you because the majority of people who died in battle died in the last century were you—you.However to the tribes I heard that you are pursuing a way forward. You are working together with the regional council to pursue a regeneration plan for your waterways based on justice and truth and so I support the words of our previous Minister Eugenie Sage for she was one committed to environmental issues. As I think about the Treaty of Waitangi today's context of climate change is a cause of concern with the continuing loss of fauna and microbial contamination of our waterways. However the plan you have envisioned and laid out in this bill is one that will enliven the life force in the rivers and on the lands the lands that are being returned to you.I acknowledge you in the circumstances of your land being returned to your hands. This is a process that Parliament should repeat. I am reminded of the proverb "If land is taken away it must be returned." Therefore Ngāti Rangitihi we Greens stand again in support of this bill. Greetings greetings in the language of the ancestors greetings one and all.]"